JUDECĂTORIA ..........

SECȚIA CIVILĂ

DOMNULE PREȘEDINTE,

Subsemnatul ............, CNP ............, domiciliat în ............, Str./Bd. ........., nr. ......, bl. ......, sc. ......, et. ......, ap. ......, în conformitate cu OUG 55/2002 și Legea 60/2003, în calitate de contestator depun prezenta:

PLÂNGERE

împotriva procesului-verbal de contravenţie seria [...] nr. [...], eliberat de …INSTITUȚIA CARE A PLASAT AMENDA + AGENT CONSTATATOR………… din cadrul M.A.I, la data de [...], ora [...], prin care solicit anularea procesului verbal enunțat mai sus.

Procesul verbal de contravenție mai sus menționat este netemeinic și nelegal din următoarele motive:

SITUAȚIA DE FAPT

La data și ora indicată, …GRADUL ORGANULUI MAI… de la …Poliția Locală / Jandarmeria Română… a municipiului / orașului ……, m-a oprit și sancționat contravențional pentru faptul că animalul meu de companie nu deținea botniță, încadrându-l în mod eronat în categoria câinilor periculoși / agresivi, neavând totuși calificarea oficială de a diferenția rasele de câini, cu toate că i-am menționat faptul că animalul meu – rasa …… nu face parte din acea categorie de câini.

În momentul întocmirii procesului verbal nu s-a ținut cont de documentele prezentate prin care se atesta apartenența câinelui meu de companie la o alta rasă de câine față de cea presupusă de agentul constatator (respectiv carnetul de sănătate al câinelui unde este menționată rasa câinelui cât și numărul de identificare unic al cip-ului).

Precizez faptul că la momentul cu pricina, animalul meu de companie era în lesă, conform legii, aveam asupra mea materialele necesare (pungi de plastic) pentru curățarea locului și evacuarea dejecțiilor fiziologice, și nici nu ne aflam pe spațiile verzi din parcuri, grădini publice și cele aferente ansamblurilor de locuințe, în spațiile de joacă pentru copii, în magazine și piețe de desfacere a produselor agroalimentare.

De asemenea, animalul meu de companie nu a avut niciodată un comportament violent față de oameni sau față de alte animale.

SITUAȚIA JURIDICĂ

OG 2/2001 art. 34 indică faptul că procesul verbal de contravenție are forță probantă până la dovada contrarie, în drept și în fapt.

Rasa ………… nu se încadrează în categoriile enunțate limitative de către OUG 55/2002 și în concluzie câinele de companie pe care îl dețin nu se încadrează în categoriile enunțate în actul normativ.

NULITATEA PROCESULUI VERBAL PENTRU LIPSA ÎNDEPLINIRII CONDIȚIILOR DE FORMĂ

Totodată, intimata trebuie să descrie fapta și dovada faptei (operează prezumția de nevinovăție – art. 6 CEDO și cauza Anghel vs. România). Dacă intimata afirmă că am încălcat dispozițiile legale atunci dovezi trebuiau prezentate (măsuratori, probe video, declarație a cel puțin a unui martor obiectiv).

De asemenea, procesul verbal nu este semnat de un martor care să confirme cele menționate în procesul verbal conform art. 19, alin. 1 din OG 2/2001 lipsind numele acestuia scris în clar, așa cum prevede legea.

Pentru motivele expuse mai sus, solicit admiterea plângerii și în consecință anularea procesului verbal de contravenție seria …… numărul …… din data de ……, încheiat de …INSTITUȚIA CARE A PLASAT AMENDA + AGENT CONSTATATOR………… din cadrul M.A.I, la data de [...], ora [...] constatând că al meu câine nu face parte din categoria enunțată în procesul verbal dar nici din cele prevăzute limitative de către lege.

Anexez copie proces verbal de contravenție, adeverință de înregistrare în Asociația Chinologică din România, copie carnet de sănătate, copie plic de comunicare, scurtă prezentare a rasei Bull Terrier și câteva poze cu animalul.

Dată: .........	Nume și prenume: .........

Semnătura: .........